To danske mænd blev mandag anholdt med 35-40 udrydningstruede sommerfugle på sig.

De to mænd blev anholdt i de norske fjelde i området i Gjendebu, der ligger i Jotunheimen Nationalpark i det centrale Norge.

Det skriver TV2, der har snakket med norsk politi.

Norsk politi vil dog ikke fortælle alderen på de to danske mænd, der kan forvente en form for strafaktion. De er ikke længere i politiets varetægt.

Her ses den sjældne Apollo-sommerfugl, som er en af de fredede arter, der levet i Norge. Foto: Jakob Arnholtz Vis mere Her ses den sjældne Apollo-sommerfugl, som er en af de fredede arter, der levet i Norge. Foto: Jakob Arnholtz

TV2 har snakket med Thor Hjarsen, der er seniorbiolog ved WWF Verdensnaturfonden.

Han fortæller, at der i Norge findes en yderst sjælden Apollo-sommerfugl, der kan sælges for 1.000 kroner stykket på det sorte marked.

»At indfange 35 til 40 af denne sjældne type sommerfugl tyder på en mere end almindelig interesse for sommerfuglene,« siger Thor Hjarsen.

Ifølge WWF Verdensnaturfonden er ulovlig handel med truede dyrearter den fjerde største form for kriminalitet efter narkotika, menneskesmugling og kopivare.